એરલાઇનની મેનેજમેન્ટ ટીમે મુંબઇમાં કર્મચારીઓ સાથે મુલાકાત કરી તેમને સેલેરી કટની વાત કરી હતી. મેનેજમેન્ટે પોતાની મુશ્કેલીઓનું કારણ કાચા તેલના ભાવમાં વધારો અને બજારના મોટાભાગ પર ઇન્ડિગોનો કંટ્રોલ જણાવ્યાં છે. તેમણે જણાવ્યું કે કંપની છેલ્લા 6 વર્ષથી કોઇ વિકાસ નથી કરી શકી જેને લીધે તેની નાણાંકીય સ્થિતિ કમજોર થઇ ગઇ છે. 2016 અને 2017 સુધી સતત બે વર્ષના નફા પછી વિત્ત વર્ષ 2018માં જેટને 767 કરોડનું નુકસાન થયું છે. અને એટલા માટે જ કંપની અત્યારે સૌથી મોટા સંકટમાંથી પસાર થઈ રહી છે.